पाएं अपने शहर की ताज़ा ख़बरें और फ्री ई-पेपरडाउनलोड करें
राजस्थान रोडवेज अब कोरोना के खिलाफ अभियान में भागीदारी करेगा। रोडवेज प्रबंधन ने इसके लिए तैयारी कर ली है। सात मई से सत्रह मई के बीच रोडवेज के सभी बस स्टैंडों पर कोरोना के खिलाफ संघर्ष संबंधी घोषणाएं की जाएंगी। इसके अलावा परिसर को सैनेटाइज किया जाएगा।
राजस्थान राज्य पथ परिवहन निगम के स्थानीय आगार प्रबंधक अवधेश कुमार से प्राप्त जानकारी के अनुसार रोडवेज कोरोना जन अनुशासन जागरूकता अभियान चलाने का निर्णय किया गया है। इस प्रयास में राजस्थान रोडवेज सोशल मीडिया पर कोरोना जन अनुशासन जागरूकता अभियान चलाएगा।
बिना मास्क प्रवेश नहीं
सात मई से सत्रह मई तक चलने वाले अभियान में राजस्थान रोडवेज के बस स्टैण्ड तथा बस में बिना मास्क प्रवेश नहीं दिया जाएगा। रोडवेज के कार्यालय, बस स्टैण्ड, वर्कशॉप एवं सभी परिसरों का सेनेटाईजेशन सोडियम हाईपोक्लोराईड सोल्यूशन से किया जावेगा। इस दौरान रोडवेज का समस्त फील्ड स्टाफ फेस शील्ड, मास्क, ग्लब्ज, थर्मल स्केनर की जांच का उपयोग बिना किसी लापरवाही के करेंगे । अभियान के दौरान रोडवेज के सभी बस स्टैण्डों पर पब्लिक अनाउन्समेन्ट सिस्टम के जरिये प्रचार-प्रसार किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hne_Deva hin_Deva zho_Hant eng_Latn